als_Latn dik_Latn sag_Latn
Profeci në lidhje me një ngjarje globale "Paralajmërimi" (Ndriçimi i Ndërgjegjes) si ju është treguar fëmijëve në Garabandal në Spanjë në 1961 do të ndodhi së shpejti.
Jesusi: “Unë I bëj thirrje ndjekësve të Mi që t’i kujtojnë njerëzit mbi rëndësinë e leximit të Biblës së Shenjtë”
Virgjëra Mari: “Është sipas fuqisë së lutjes që Mëshira e Birit tim mund të përhapet nëpër botë”
Jesusi: “Me Dhuratën e Shpirtit të Shenjtë, ju do të profetizoni në Emrin Tim të Shenjtë në mbarë botën”
Jesusi: “Koha Ime, e cila është e ndërthurur me Vullnetin Hyjnor të Atit Tim, tashmë është gati”
Jesusi: “Këta njerëz do të shkatërrojnë Kishat e Mia dhe pak njerëz do të lejohen të ofrojnë Sakrificat ditore”
Jesusi: “Do të jenë Misionet e profetëve të vërtetë ato që do të shkaktojnë zemërim”
Virgjëra Mari: “Ju duhet të luftoni çdo ligj dhe çdo argument që përkrah abortin”
Jesusi: “Ju i gëlltisni kaq lehtë ato fjalë të rreme që ju tregohen nga gënjeshtarët”
Virgjëra Mari: “Zhdukja e të gjitha shënjeva të Birit tim do të thotë fillimi i fundit”
Jesusi: “Gjithçka do të bëhet për të shkaktuar përçarje në Grupet tuaja të Lutjes”
E Enjte, 17 Janar 2013,
ora 23:17
Ju lutem ta pranoni këtë Dhuratë të re të Shërimit që Unë ju dhuroj tani
Jesusi: “Pavarësisht nga Hyjnia Ime, Unë ndjehem keq dhe ndjej neveri për mëkatet e njeriut”
Jesusi: “Mos i pranoni pyetjet apo kërkesat që ju bëhen për të ndryshuar Fjalën Time”
Bija Ime e dashur, ti kurrë nuk duhet të harrosh se
Ti duhet t'i përgjigjesh vetëm Zërit Tim. Çdo zë tjetër, që të komandon të bësh Punën Time të Shenjtë, sipas mënyrave të tyre, interpretimeve të tyre, nuk duhet pranuar.
Shumë njerëz që e ndjekin këtë Mision, duhet ta kuptojnë se Fjala Ime e Shenjtë nuk duhet të analizohet, ndryshohet apo rregullohet për t'ju përshtatur të tjerëve. Fjala Ime është e Shenjtë. Pranojeni atë që Unë them me besim dhe të jeni të kënaqur. Përpjekjet tuaja për të gjetur kuptime të fshehta, sensasione apo të kërkoni t'ju tregohet fati, është fyese për Mua.
Mësoni ta dëgjoni Zërin Tim. Lëreni që t'ju preki shpirtin dhe të jeni mirënjohës që Unë ju dhuroj këtë Dhuratë të Mësimeve të Mia intime dhe dëshirave. Unë e bëj këtë prej dhembshurisë që kam për ju dhe sepse ju dua. T'i vini në dyshim dhe të kërkoni që Unë t'ju jap përgjigjet që ju dëshironi të dëgjoni, është ofendim për Mua.
Bija Ime, të lutem mos i prano pyetjet apo kërkesat që të bëhen për të ndryshuar Fjalët e Mia apo kuptimin se çfarë Unë të them. Ti nuk e ke autoritetin, ashtu si të kam thënë më parë, për ta bërë këtë. Madje dhe kur ata shpirtra djallëzor të bëjnë pyetje të vështira, për të cilat ti nuk i ke përgjigjet, qëndro në heshtje.
Ju që vazhdoni të përpiqeni të më pengoni Mua, duke i sfiduar apo kritikuar Fjalën Time të Shenjtë, dijeni se jeni veçse një mëkatar i dobët. Nuk është se i bëni pyetjet për të mirën e shpirtit tuaj, ajo që është e papëlqyeshme për Mua. Është refuzimi juaj të pranoni që Unë Jesu Krishti, mund të komunikoj ndonjëherë me botën ashtu si po e bëj tani.
Nëse ju e merrni Fjalën Time dhe e manipuloni për t'ju përshtatur mënyrave tuaja, ajo do të bëhet pakuptim. Nëse ju e copëtoni atë për të kundërshtuar hapur këtë Misionin Tim të Shenjtë për të shpëtuar këtë brez të fundit, atëherë ju do të hidheni mënjanë.
Plani Im është tani i fuqishëm, ndërsa Unë e udhëheq njerëzimin shpejt drejt Udhës së Vërtetës. Ata që enden dhe humbasin do të mbeten mbrapa. Ka mbetur vetëm aq shumë kohë sa për të shpëtuar secilin prej jush. Përse e shpenzoni kot? Çdo minutë është me vlerë.
Më lejoni Mua mundësinë t'ju udhëheq, t'ju mësoj dhe t'ju shëptoj juve. Bindja ndaj Meje, Jesusit tuaj, do të kërkohet nëse doni që Unë t'ju ndihmoj. Ju mund të më bindeni Mua vetëm kur ju e dorëzoni vullnetin tuaj tek Unë. Kur ju e bëni këtë, paqartësitë nuk do të jenë më në shpirtin tuaj.
Jesusi juaj
Mesazhi origjinal ne anglisht:
http://www.thewarningsecondcoming.com/ignore-questions-or-demands-made-of-you-to-change-my-words/
Jesusi: “Plani për të shkatërruar Kishën Katolike, nga brënda radhëve të saj, tashmë është duke u kryer”
Bija Ime e dashur, kjo është koha për fazën tjetër në Planin Tim për të pregatitur botën për Epokën e Re, Parajsën e Re, Mbretërinë e premtuar nga Unë, Biri I Njeriut.
Ushtria Ime duhet të mblidhet tani dhe të bashkohen në një në lutje, sepse beteja për shpirtrat tani është intensifikuar. Planet nga grupi i lig, në një shkallë globale, për të legalizuar luftrat, vrasjet e vullnetshme dhe abortin, kanë marrë vrull.
Plani për të shkatërruar Kishën Katolike nga brënda radhëve të saj, tashmë është duke u kryer. Ata shpirtra që janë në pozitë të lartë, dhe sidomos ata brënda Kishave Kristjane, që e shpërfillin mëkatin dhe përpiqen ta legalizojnë atë, ta dinë këtë. Ju do të vuani tmerrësisht. Dora e Atit Tim do të ndërhyj dhe do ta shkatërroj planin tuaj.
Sepse çdo burrë apo grua që përpiqet të sjelli ligje kundër Vullnetit të Zotit, ata do të marrin një ndëshkim të tmerrshëm. Jo vetëm që do të goditen, por edhe kombet e tyre do të ndëshkohen gjithashtu.
Ati Im ka duruar mjaft. Ai nuk do t'i toleroj më ndërhyrje të tilla në Krijimin e Tij. Toka do të tundet dhe asnjë njeri nuk do të shpëtoj pa e parë.
Sa ligësie ka. Sa dinakëri gjendet, kur ligësi të tmerrshme po futen nga njerëzimi të cilat e fyejnë Zotin. Prej këtyre veprave, njerëzimi do të përballet me Zemërimin e Atit Tim. Lutja, dhe shumë prej saj, mund ta ndaloj këtë ligësi. Dhe për arsye të lutjeve tuaja, Ndërhyrjet Hyjnore për të ndëshkuar njerëzimin janë vonuar. Tani ato kombe, ku udhëheqësit e tyre janë të drejtuar nga shpirti i lig, do të fshihen nga faqja e dheut.
Ndjekësit e Mi të dashur, ju do të vuani shumë, ndërsa do të dëshmoni veprat e mosbindjes kundër Ligjeve të Zotit. Ju duhet të vazhdoni të luteni për të zbutur ndëshkimet nga Ati Im.
Tani, ju duhet të ngrini sa më shumë grupe lutjesh të jetë e mundur për Fushatën Time të Lutjeve në çdo shtet. Duke e bërë këtë, ju do të dobësoni punën e grupit të lig.
Durimi Im kurrë nuk ka fund, por njerëzit do të ndëshkohen për veprat e tyre të liga para Ardhjes Sime të Dytë. Ky ndëshkim është vonuar për disa kohë, por Ati Im do t'i lejoj trazirat ekologjike për t'i pastruar shpirtrat.
Këtu është një Litani e rëndësishme për të ndihmuar në lehtësimin e ndëshkimin nga Ati Im.
Lutja/Litania (4) Për të lehtësuar ndëshkimin nga Hyji Atë.
O Hyji Më I Larti.
Ne të kërkojmë Ty Mëshirë për mëkatet e fëmijve të Tu.
Ne të falenderojmë Ty për Dhuratën e tokës.
Ne të falenderojmë Ty për Dhuratën e jetës njerëzore.
Ne e mbajmë të shtrenjtë Dhuratën e jetës.
Ne e mbrojmë Dhuratën e jetës.
Ne të falenderojmë Ty për Dhuratën e Birit Tënd, Jesu Krisht.
Ne të falenderojmë Ty për Dhuratën e Shpengimit.
Ne e lavdërojme Hyjninë Tënde.
Ne dorëzohemi, plotësisht, para Teje, që Vullneti Yt I Shenjtë të kryhet mbi tokë, ashtu si dhe në Qiell.
Ne të falenderojmë Ty për Dhuratën e Ndriçimit të Ndërgjegjes.
Ne të falenderojmë Ty për premtimin e jetës së përjetshme.
Ne e mirëpresim Parajsën e Re.
Ne të lutemi Ty të shpëtosh të gjithë shpirtrat, përfshi edhe ata që të torturojnë Ty dhe që janë të humbur për Ty.
Ne të falenderojmë Ty për Dashurinë që Ti I tregon të gjithë fëmijve të Tu.
Ne të falenderojmë Ty për Dhuratën e profecisë.
Ne të falenderojmë Ty për Dhuratën e lutjes.
Ne të kërkojmë Ty të na dhurosh paqe dhe shpëtim. Amen.
Dishepujt besnik të Zotit do të tundohen të shtyhen në mëkat, i cili do të maskohet sipas ligjeve të tolerancës. Ju duhet t'i rezistoni çdo përpjekje për t'i kthyer shpinën të Vërtetës së Mësimeve të Mia. Kur iI lini të gjitha tundimet në Duart e Mia të Shenjta, ju do ta shikoni këtë Mision të shpëtoj shpirtrat shumë më lehtë.
Jesusi juaj
Mesazhi origjinal ne anglisht:
http://www.thewarningsecondcoming.com/the-plan-to-destroy-the-catholic-church-from-within-its-own-ranks-is-already-underway-2/
Jesusi: “Dhimbja e gjëmbave tani po ndjehet nga liderat në Kishat Katolike dhe Kristjane”
Bija Ime e dashur, të lutem më dëgjo Mua kur Unë të zbuloj Dhimbjen Time. Koka Ime, e mbuluar me gjëmba, po shtypet me dhimbje, ndërsa Unë duroj dhimbjen e Kryqëzimit Tim, dy mijë vjet pas Kohës Sime në tokë.
Koha për Ardhjen Time të Dytë është shumë afër. Asnjë njeri të mos e vër në dyshim Premtimin Tim për të ardhur përsëri. Asnjë njeri të mos dyshoj se ajo mund të jetë në çdo kohë.
Pregatiteni shpirtin tuaj, sepse koha është afër. Është më mirë të përqëndroheni se në çfarë gjëndje ndodhet shpirti juaj, sesa në të ardhmen tuaj.
Dhimbja e gjëmbave tani po ndjehet nga liderat në Kishat Katolike dhe Kristjane. Ata vuajnë, në një kohë kur po ju imponohen doktrinat e diktuara nga liderat politikë, të cilat dalin nga goja e bishës.
Të gjithë ata që e sulmojnë Fjalën Time, përmes këtyre Mesazheve, Unë duhet t'i paralajmëroj se beteja e ditëve të fundit mes Zotit dhe Satanit, po ndodh tani. Le t'ju fali Ati Im për keqbërjet tuaja. Le të hedhi Ai Mëshirën e Tij mbi mënyrat tuaja të gabuara dhe kokforte, të cilat të gjitha e shpërfillin mëkatin.
Dhimbja e Kurorës së Gjëmbave, të cilat po shtyhen sa më poshtë në agoni mbi Kishat e Mia Kristjane në tokë, po përsëritet në këtë kohë ashtu si është parashikuar. Dhimbja e refuzimit – e refuzimit të Fjalës Sime, Egzistencës Sime dhe Mësimeve të Mia – po ndjehet jo vetëm nga Unë, por edhe nga të gjithë ata shpirtra që më nderojnë Mua, që e shpallin Fjalën Time të Shenjtë dhe që më duan Mua.
Zemra Ime është e bashkuar me ata në dashuri dhe vuajtje. Ata do ta njohin këtë menjëherë, sepse Unë tani ju dhuroj atyre Hirin e Lotëve të Dashurisë dhe Konvertimit, kur ata të thonë këtë Fushatë Lutje.
Fushata e Lutjes (93) Për Lotët e Konvertimit
O Jesusi Im I dashur, Ti je pranë zemrës sime.
Unë jam një me Ty.
Unë të dua Ty.
Unë të vlerësoj Ty.
Më lejo të ndjej Dashurinë Tënde.
Më lejo të ndjej Dhimbjen Tënde.
Më lejo të ndjej Praninë Tënde.
Më dhuro Hirin e përulësisë që të bëhem i denjë për Mbretërinë Tënde në tokë, ashtu si është në Qiell.
Më dhuro Lotët e Konvertimit që të mund ta ofroj me të vërtetë veten time tek Ty si një dishepull I vërtetë për të ndihmuar Ty në Misionin Tënd, për të shpëtuar çdo shpirt të vetëm në tokë, para se Ti të vish përsëri për të gjykuar të gjallë e të vdekur.
Amen.
Shkoni ndjekësit e Mi të dashur. Unë premtoj se Unë do t'ju dhuroj Hirin e Lotëve të Konvertimit që të bashkoheni me të vërtetë në Zemrën Time të Shenjtë kur ta thoni këtë lutje.
Zemra Ime ju pushton, dishepujt e Mi të dashur dhe besnik. Unë ju dua. Unë Jam me ju tani, në një mënyrë që ju do ta keni të vështirë ta mohoni.
Jesusi juaj I dashur
Mesazhi origjinal ne anglisht:
http://www.thewarningsecondcoming.com/the-pain-of-thorns-is-now-being-felt-by-leaders-in-the-catholic-and-christian-churches/
Jesusi: “Kur ju e hiqni të Vërtetën, apo e ndryshoni atë, ajo nuk është më e Vërteta. Gjithçka që mbetet është një guaskë”
Bija Ime e dashur, sa I njohur Jam Unë, përmes gjuhës së njeriut, çdo ditë të vetme, dhe prapë sa larg Jam Unë prej tyre.
Shumë njerëz, instinktivisht, e thërresin Emrin Tim me zë të lartë, në momente shprehjesh, pa e kuptuar me të vërtetë se si e përdorin Emrin Tim. Jo vetëm që Unë nuk Jam I nderuar; asnjë lloj respekti nuk tregohet ndaj Meje. Emri Im përdoret për të sharë të tjerët, në momente grindjesh të mëdha. Sa më lëndon dhe më trondit Mua kjo; që Unë Jam përdorur në këtë mënyrë.
Shumë e përdorin Emrin Tim në bisedën e përditshme, por jo në një mënyrë që vë në pah Rolin Tim si Shpëtimtarin e rracës njerëzore.
Sa do të dëshiroja që Unë të mund t'i bëja thirrje atyre ateistëve dhe agnosticistëve, që të mund të dëgjonin se si e përdorin Emrin Tim në bisedat e tyre ditore. Nëse është një zakon, përse nuk përdorin një formë tjetër shprehje? Përse më përfshini Mua, nëse nuk më pranoni Mua? Përse më përdorni Mua si një formë blasfemie, kur ju nuk besoni se Unë Egzistoj?
Sa shumë njerëz më shpërfillin Mua si I parëndësishëm në jetën e tyre. Unë Jam shtyrë në një anë, sikur Unë nuk Jam I rëndësishëm.
Shumë shpirtra, që besojnë tek Unë, nuk e praktikojnë besimin e tyre. Si të tillë, ata do të dështojnë në pregatitjen e shpirtrave të tyre. Sa shumë njerëz nuk e dinë se kur do të merren nga kjo tokë dhe të shkojnë në jetën tjetër dhe kanë bërë një gabim të tmerrshëm. Sepse ata nuk do të jenë të denjë të hyjnë në Mbretërinë Time.
Ditën kur shpirtrat ta gjejnë veten të ndarë në dy grupe, e Vërteta e të ardhmes do t'ju zbulohet atyre përfundimisht. Mjerë ai njeri që nuk është i pregatitur për këtë ditë të madhe dhe që e ka kaluar kot kohën që i është akorduar në tokë.
Për të tjerët, që kanë refuzuar të dëgjojnë të Vërtetën dhe që publikisht më poshtërojnë dhe më refuzojnë Mua, terrori i tyre do të jetë i pamundur të përshkruhet. Do të ketë dëshmi vajesh, histerie dhe tornditje në atë ditë, kur këta shpirtra të shikojnë se udha që ata zgjodhën i çoi ata vetëm drejt zjarreve të ferrit.
Kjo është koha për rilindje shpirtërore për njerëzit që janë bekuar me Dhuratën për të parë se si profecitë e të lashtëve tani po ndodhin në botë ashtu si është parashikuar.
Unë e vështroj botën dhe shikoj rrëmujën e tmerrshme, pasi njerëzit janë të zhytur në gënjeshtrat se si u krijua bota – këto gënjeshtra, që janë sajuar për të larguar njerëzit nga e Vërteta.
Unë shikoj se si njerëzve të mirë ju tregohet të mohojnë të kuptuarit e Mësimeve të Mia dhe t'i hedhin ato mënjanë në favor të pranimit të Mëkatit. Pastaj ata inkurajohen të pranojnë mëkatin deri sa ta bindin veten se Unë, Jesu Krishti, do të bëj një sy qorr.
Tani është koha për të kuptuar, nëse do ta lejoni veten të mashtroheni nga spiritualizmi i epokës së re moderne, apo të qëndroni të palëkundur dhe të mbroni Fjalën e Shenjtë të Zotit. Duket sikur nuk ka rëndësi tani për ju, por kur dita të vij që Unë të vij për të Gjykuar, vetëm e Vërteta do të pranohet në Mbretërinë Time.
Kur ju i pranoni gënjeshtrat, ju nuk jeni të ndershëm. Ju nuk jeni besnik. Prandaj dhe nuk do të merrni Hire. Ju do të jeni si një enë e zbrazët, që lundron nëpër dete, duke u mburrur për një ngarkesë që egziston vetëm në mëndjen tuaj. Ajo do të jetë pa asnjë vlerë për dikë, kjo ndjenjë e rreme e sigurisë. Ajo nuk do t'ju japi të drejtën për çelësat e Parajsës Sime të Re.
Lutuni çdo ditë, sikur e nesërmja është dita juaj e fundit, sepse ju nuk e dini kohën e Ardhjes Sime të Dytë. Ajo do të ndodhi papritur. Kur ajo ditë të agojë, do të ketë fare pak kohë për tu kthyer pas. Ju ose do të më pranoni Mua, Premtimin Tim për t'ju sjellë në Mbretërinë Time, ose do të dërgoheni në vëndin nga i cili nuk do të ketë asnjë kthim.
Jesusi juaj
Mesazhi origjinal ne anglisht:
http://www.thewarningsecondcoming.com/when-you-take-away-the-truth-or-tamper-with-it-it-is-no-longer-the-truth-all-that-is-left-is-a-shell/
Jesusi: “Mos i dëgjoni deklaratat e egzagjeruara që mund të dëgjoni për fundin e botës”
Bija Ime e dashur, kur Unë dëshiroj të pregatis botën për Ardhjen Time të Dytë, Unë duhet të kërkoj që të gjithë ndjekësit e Mi të kenë besim të plotë tek Unë. Unë ju dua. Unë gjithmonë do t'i përgjigjem lutjeve tuaja, me qëllim që të dobësohen veprat e liga, që po planifikohen në botë nga armiqtë e Zotit.
Unë ju mbroj ju, ndjekësit e Mi të dashur. Ndërsa Unë kurrë nuk mund ta fsheh të Vërtetën nga ju, Unë duhet t'ju paralajmëroj kundër profecive të pasakta, që po shpërndahen nga profetët e rremë në botë në këtë moment, dhe që krijojnë terror në zemrat e njerëzve.
Dora e Atit Tim, ashtu si ju është thënë më parë, do të bier mbi ata njërëz të ligj, kur ata të përpiqen të marrin fëmijët e Zotit nga toka, para se të jenë të denjë të hyjnë në Mbretërinë Time.
Ju kurrë nuk duhet të lejoni frikën të shkatërroj shpresën, apo terrori të shkatërroj dashurinë. Dashuria do ta shkatërroj të ligën. Dashuria do të shtohet në botë dhe do të përhapet për shkak të Hirit të Zotit, si përgjigje ndaj lutjeve të fëmijve të Tij.
Mos i dëgjoni deklaratat e egzagjeruara që mund të dëgjoni për fundin e botës. Mos lejoni që përralla të tilla, shumë prej të cilave çojnë në trillime, t'ju shqetësojnë apo frikësojnë ju.
Unë, Jesu Krishti, në Mëshirën Time, do ta shkatërroj të ligun, pasi Unë kurrë nuk do t'i braktis shpirtrat, Zoti është Dashuri. Fuqia e Zotit është e Plotfuqishme.
Zoti është I Mëshirshëm. Kurrë mos e harroni këtë.
Lutuni, lutuni, lutuni, sepse ju nuk duhet të lejoni që zemrat tuaja të trazohen, kur lutja mund të dobësoj kaq shumë ligësi në botë. Dorëzohuni tek Unë në dashuri, shpresë dhe gëzim dhe Unë do t'ju largoj të gjithë frikën dhe shqetësimet e panevojshme.
Kur ju të pregatiteni për një festë të madhe, ju gjithmonë do të jeni të gëzuar dhe plot emocion. Edhe pse shumë shqetësime apo probleme të vështira mund të ndodhin para ditës së madhe, gjithçka do të harrohet kur dielli të dali në agim në ditën e shumë pritur.
Në këtë mënyrë ju duhet ta shikoni Ardhjen Time të Dytë. Ndërsa i ligu që shikoni përpara do t'ju frikësoj dhe do t'ju shkaktoj neveri, ajo do të jetë për një kohë të shkurtër, sepse së shpejti gjithçka do të jetë harruar.
Të keni paqen. Kurrë mos e humbni shpresën në Mëshirën Time të Madhe. Unë kurrë nuk do t'i braktis ata që më duan Mua.
Jesusi juaj
Mesazhi origjinal ne anglisht:
http://www.thewarningsecondcoming.com/do-not-listen-to-exaggerated-claims-you-may-hear-about-the-end-times-2/
Jesusi: “Ju egzistoni vetëm prej Fuqisë së Zotit. Vetëm prej dashurisë së Zotit ju mund të jetoni përherë”
Bija Ime e dashur, ti mund të pyesësh veten se, përse kur Unë komunikoj me ty, të duket si gjëja më e natyrshme në botë.
Disa herë ti pyet se përse nuk ndjehesh e mbizotëruar nga Prania Ime. Unë e lejoj këtë, sepse përndryshe ti do ta kishe të pamundur të qëndroje para Pranisë Sime, pasi do të binte të fikët prej Fuqisë së Dritës Sime. Prapë, Unë të lejoj të shikosh vetëm një shfaqje të vogël të kësaj Drite Hyjnore si një Dhuratë e veçantë. Vetëm atëherë ti do ta kuptosh se sa e fuqishme është Drita Ime, Dashuria Ime dhe Shpirti Im.
Nëse njeriu të mund t'i hidhte një sy vetëm një copëze të Pranisë Sime Hyjnore, ai do të ndjehej kaq i pushtuar sa nuk mund ta duronte dot Dritën, sepse ajo do ta verbonte.
Kjo është distanca që mëkati ka vendosur mes njeriut dhe Krijuesit të tij. Kur Drita Ime i tregohet shpirtrave, ata vetëm mund të përqafohen nga Unë në Mbretërinë Time, kur ata janë pastruar. Vetem ata nga ju që e përulin veten para Meje, mund të përfshihen nga Drita e Mëshirës Sime. Pavarësisht se sa shumë ju pohoni se më doni Mua, ju duhet ta shpengoni veten shpesh para Meje, nëse doni që t'ju jepet kjo Dhuratë e Mëshirës Sime.
Çdo mëkatari Unë I them këtë. As edhe një orë nuk kalon kur në mendimet tuaja, përmes buzëve tuaja dhe sipas veprimeve tuaja që ju nuk mëkatoni. Por, kur ju me qetësi e pranoni dobësinë tuaj dhe jeni të mbushur me dashuri për Mua, dhe Unë mund ta shoh trishtimin tuaj, atëherë Unë do t'ju fal mëkatet tuaja në çast.
Kur Unë të vij t'ju mbuloj me Mëshirën Time Hyjnore, para Ardhjes Sime të Dytë, do të jetë për t'ju ofruar juve pastrimin që ju duhet, që të mund të përqafoheni dhe të merreni të sigurtë në Dritën Time Hyjnore. Drita Ime, në atë ditë, do të mbuloj tokën. Shumë, edhe pse të verbuar nga Drita e Mëshirës Sime të Madhe, menjëherë do ta pranojnë Dorën Time të Shpëtimit.
Për t'u pranuar në Dritën e Mëshirës Sime, ju duhet ta pranoni që Fuqia e Zotit është e përjetshme. Ju egzistoni vetëm prej Fuqisë së Zotit. Vetëm prej Dashurisë së Zotit, ju do të jetoni përherë. Ata që e refuzojnë Dritën, mund të gjejnë vetën errësirë. Errësira do të thotë vetëm një gjë – që ju pranoni jetën e vuajtjes së përjetshme që ju ofrohet nga i ligu.
Lejoheni Dritën Time të ndriçoj mbi ju, por si fillim, ju duhet ta fitoni të drejtën të merrni pjesë në këtë Dritë të fuqishme, e cila ju ofron një vënd në Mbretërinë Time, përgjithmonë.
Unë ju bekoj. Unë ju bëj thirrje. Ejani tek Unë pa frikë, sepse Unë ju pres me padurim. Vetëm nëse vini tek Unë, ju do ta kuptoni atëherë të Vërtetën e Premtimit Tim.
Jesusi juaj
Mesazhi origjinal ne anglisht:
http://www.thewarningsecondcoming.com/only-by-the-power-of-god-do-you-exist-only-by-the-love-of-god-will-you-live-forever/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn jav_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn knc_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn